Veslehjerkinntjønnin naturreservat

Veslehjerkinntjønnin naturreservat er et naturreservat i Dovre kommune ved vannskillet mellom Gautåe og Tverråe sør for Hjerkinn. Reservatet ligger rundt 1 250 meter over havet, og er helt omsluttet av Dovre nasjonalpark. Reservatet inneholder et variert våtmarksområde med både større og mindre tjern samt myr og frodig sump. Området er viktig hekkeplass for ender og vadefugler, og rommer et stort artsmangfold sett i forhold til høyden over havet. Her finnes også noen av de sørligste palsmyrene i landet, samt store forekomster av den rødlistede grynsildre. Palsmyrene er sårbare for tråkk, men området anses likevel ikke å være truet. Det er ikke ferdselsforbud i området, men «bruk av kano, robåt eller liknende er forbudt». Referanser